Velenje, 20. 10. 2016

***JAVNI POZIV ZA SODELOVANJE ŠTUDENTOV ŠOLSKEGA CENTRA VELENJA***

***V PROJEKTU***

***ERASMUS+ MOBILNOST V TUJINI***

V študijskem letu 2016/2017 bo Šolski center Velenje v okviru projeka *ERASMUS+ mobilnost v tujini* nadaljeval z izvajanjem mobilnosti študentov v tujini. Cilj 10 tedenskega usposabljanja z delom v državah EU (predvidoma na Malti) je, da študenti pridobijo nova strokovna znanja in delovne kompetence. Stroške prevoza, namestitve in prehrane sofinancira program Erasmus +, Ključni ukrep 1: projekti mobilnosti posameznikov na področju poklicnega izobraževanja in usposabljanja.

Vabimo študente Šolskega centra Velenje, Višje strokovne šole, smeri informatika, elektronika, mehatronika ter gostinstvo in turizem, da se prijavijo za sodelovanje v mednarodnem projektu. Za prijavo naj vsi zainteresirani študenti izpolnijo 1.) prijavnico, 2.) Europass CV v angleškem jeziku (<http://europass.cedefop.europa.eu/sl/documents/curriculum-vitae/templates-instructions>) in priložijo še 3.) motivacijsko pismo v angleščini, v katerem naj se osebno predstavijo in razločno pojasnijo, kaj pričakujejo od mobilnosti v tujini, kakšne dela bi želeli opravljati v podjetju v tujini, kje bi pridobljeno znanje uporabili in zakaj bi si prav oni zaslužili oditi na mobilnost v tujino.

Pri izboru udeležencev bomo upoštevali naslednje kriterije:

* motivacijsko pismo,
* aktivna udeležba pri študijskem procesu (udeležba na predavanjih in vajah),
* odnos do dela in predavateljev,
* znanje tujega jezika (potrdila oz. dosežena ocena iz tujega jezika v programu),
* povprečna ocena študenta,
* prednost imajo študenti 2. letnika.

Pozivamo študente Šolskega centra Velenje, da popolno izpolnjene prijave za mobilnost oddajo najkasneje do 7. 11. 2016 v tajništvo šole in tudi po e-pošti na naslov: [miran.papez@guest.arnes.si](mailto:miran.papez@guest.arnes.si). Na prošnji naj bo pripis "Erasmus + KA1 mobilnost".

O izboru udeležencev mobilnosti bomo študente obvestili med šolskim letom.

Miran Papež, mag. Ivan Kotnik,

koordinator projekta direktor ŠCV